****

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA VRBJE**

**OPĆINSKI NAČELNIK**

**KLASA: 363-01/20-01/01**

**URBROJ: 2178/19-01-01-20-1**

**U Vrbju,10.03.2020.g.**

                 Na temelju članka 20. stavka 4. Zakona o održivom gospodarenju otpadom („Narodne novine“, broj 94/13) i članka 47. Statuta Općine Vrbje(„Službeni glasnik općine Vrbje“ br.03/2018)

**IZVJEŠĆE**

**o izvršenju Plana gospodarenja otpadom Općine Vrbje za 2019. godinu**

1. **UVOD**

Sukladno članku 20. Zakona o održivom gospodarenju otpadom, Općinski načelnik je obvezan podnijeti Općinskom vijeću izvješće o izvršenju Plana.

Općina Vrbje izradila je Plan gospodarenja općine Vrbje za razdoblje 2017.-2022. godine, koji je usvojilo Općinsko vijeće općine Vrbje na svojoj 12. sjednici 11.09.2019.g..

Prema obvezama i odgovornostima u gospodarenju otpadom koje proizlaze iz Zakona o održivom gospodarenju otpadom, država je odgovorna za gospodarenje opasnim otpadom i za spaljivanje otpada, županija je odgovorna za gospodarenje svim vrstama otpada, osim za opasni otpad i spaljivanje, a gradovi i općine odgovorni su za gospodarenje komunalnim i građevinskim otpadom.

Na području općine Vrbje nema značajnih poslovnih subjekata koji bi proizvodili značajnije količine drugih vrsta otpada, uz napomenu da na području općine Vrbje zdravstvena i veterinarska ambulanta dužne su medicinski otpad zbrinuti po posebnim propisima.

1. **OPĆINA VRBJE**

Na području općine Vrbje prema popisu stanovništva iz 2011. godine živi 2 215 stanovnika u naseljima: Bodovaljci, Vrbje, Sičice,  Dolina, Mačkovac, Savski Bok, Visoka Greda.

1. **MJERE ODVOJENOG SKUPLJANJA KOMUNALNOG OTPADA**

Organizirano skupljanje i odvoz otpada koji nastaje u domaćinstvima na području općine  Vrbje vrši tvrtka Komunalac Davor d.o.o. iz Davora , a na temelju Ugovora za komunalnu djelatnost skupljanja, odvoza i odlaganja komunalnog otpada.

Prihvat, obrada, zbrinjavanje i odlaganje komunalnog i neopasnog opada te skladištenje opasnog otpada vrši se na  odlagalištu Baćanska u Davoru, a korisnici usluge odvoza i odlaganja otpada odlažu ga na različite načine.

Postupanje s komunalnim otpadom sastoji se od više faza:

-          sakupljanje na mjestu nastajanja otpada ( u kućanstvu odlaganjem u kantu- mješoviti otpad ),

vreće za plastiku i vreće za papir

-          transport od područja sakupljanja do mjesta za tretman/odlaganje,

-          odlaganje,

            Odvoz komunalnog otpada od domaćinstava, te velikih kontejnera sa groblja provodi se četiri puta mjesečno, odnosno svakog utorka .

Temeljem Ugovora o koncesiji tvrtka Komunalac Davor d.o.o.je u 2019.g. prikupila i zbrinula 416,20 tone komunalnog otpada.

Iz navedene količini proizlazi da se prikupilo 406,70 tona biorazgradivog otpada.

Količina odvojenih frakcija prikupljenog otpada iznosi pojedinačno i to:

-Papir 3,21 t

-Plastika 629 t

Skupljanje izdvojenog otpada provodi se dok kontejneri ne budu popunjeni, a tada se prazne i ponovno koriste.

Općina Vrbje u 2019.g. nema izgrađenog reciklažnog dvorišta, za sada sve se obavlja preko koncesionara tvrtke Komnalac Davor iz Davora.

U svim naseljima postavljeni su zeleni otoci i to na svakom otoku po tri kontejnera od 1100 l i to za papir i plastiku i staklo.

**4.MJERE ZA UPRAVLJANJE I NADZOR NAD ODLAGALIŠTIMA KOMUNALNOG OTPADA**

       Na području općine Vrbje nema aktivnog legalnog odlagališta komunalnog otpada, već tvrtka KOMUNALAC DAVOR d.o.o. iz Davora sakupljeni komunalni otpad odvozi na odlagalište Baćanska u Davor.

**OPĆINSKI NAČELNIK**

**Igor Jurišić**